Na temelju članka 35. i članka 391. stavka 1. Zakona o vlasništvu i drugim stvarnim pravima (Narodne novine br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 38. Statuta Grada Zaprešića (Službene novine Grada Zaprešića br. 4/09, 2/13, 6/13-pročišćeni tekst, 7/14, 1/18, 2/20, 1/21) i Odluke Gradskog vijeća Grada Zaprešića o prodaji nekretnine u Poduzetničkoj zoni Falečnjak, KLASA: 944-02/26-01/15, URBROJ: 238-33-01-26-4 od 07.07.2026., gradonačelnik Grada Zaprešića raspisuje

JAVNI NATJEČAJ

ZA PRODAJU NEKRETNINE U VLASNIŠTVU GRADA ZAPREŠIĆA

PREDMET PRODAJE:

	Predmet natječaja je nekretnina označena kao k.č.br. 6063, Zaprešić, Falečnjak, oranica površine 20.754 m2, upisana u zk.ul. 11850, k.o. Zaprešić.
Prema Urbanističkom planu uređenja Poslovne zone Falečnjak (Službene novine Grada Zaprešića, br. 2/25) zemljište se nalazi unutar gospodarske namjene – poslovne i proizvodne, oznake K1, K2, I1, I2. 
Početna cijena nekretnine koja je predmet natječaja iznosi 1.290.000,00 EUR.
U početnoj cijeni je sadržana tržišna vrijednost nekretnine.

Jamčevina iznosi 5 % početne cijene.

Nekretnina se prodaje u viđenom stanju.


Pravo podnošenja pisane ponude imaju sve fizičke i pravne osobe koje po važećim propisima Republike Hrvatske mogu stjecati nekretnine na području Republike Hrvatske.
SADRŽAJ PONUDE

Ponuda mora sadržavati:

· naziv i točnu adresu ponuditelja; za fizičke osobe: ime i prezime, adresu, kontakt, OIB; za pravne osobe: naziv tvrtke, sjedište, OIB, kontakt,
· oznaku nekretnine koja je predmet natječaja,
· ponuđeni iznos kupoprodajne cijene,

· broj računa (IBAN) na koji će se izvršiti povrat uplaćene jamčevine u slučaju neprihvaćanja ponude.
Uz ponudu treba priložiti:

· dokaz o izvršenoj uplati jamčevine,
· potvrdu Grada Zaprešića o podmirenim obvezama prema Gradu Zaprešiću,
· izvadak iz sudskog registra ne stariji od 30 dana (za pravne osobe),
· dokaz o hrvatskom državljanstvu, preslika domovnice ili osobne iskaznice (za fizičke osobe),
· dokaz o ispunjavanju zakonom propisanih uvjeta za stjecanje prava vlasništva (za strane osobe),
· izvornik ili ovjerenu presliku potvrde o stanju poreznog duga ponuditelja što ju je izdala nadležna Porezna uprava Ministarstva financija, ne stariju od 30 dana,
· dokaz o bonitetu za pravne osobe (obrazac BON-1) iz kojeg su vidljivi pokazatelji poslovanja u protekloj godini i kojim ponuditelj dokazuje da mu je ukupni prihod u prethodnoj godini ostvaren iz djelatnosti kreativne industrije opisane u Poslovnom planu bio viši od procijenjene tržišne vrijednosti nekretnine koja je predmet natječaja, a temeljem kojega se može zaključiti da će ponuditelj moći izvršiti preuzetu ugovornu obvezu,
· dokaz o solventnosti za pravne osobe (obrazac BON-2 ili SOL-2) koji ne smije biti stariji od 30 dana računajući od dana objave ovog natječaja, kojim ponuditelj dokazuje da u posljednjih godinu dana nije bio u blokadi, a temeljem kojega se može zaključiti da će ponuditelj moći izvršiti preuzetu ugovornu obvezu,
· Obavijest o razvrstavanju poslovnog subjekta prema NKD-u 2025 kao dokaz da je kreativna industrija glavna djelatnost ponuditelja,
· Poslovni plan koji sadrži opis zgrade i opis djelatnosti koji će potvrditi utvrđenja iz Programa razvoja Poslovne zone Falečnjak (Službene novine Grada Zaprešića, br. 2/25), visinu planiranih ulaganja, financijsku konstrukciju, procjenu poslovanja, planirani broj radnika koji će zaposliti na neodređeno vrijeme te rok u kojem će se realizirati poslovni plan.
POSEBNI UVJETI NATJEČAJA

Kupac je dužan na zemljištu koje je predmet Natječaja započeti s gradnjom u roku od 3 godine od dana sklapanja ugovora o kupoprodaji nekretnine (danom gradnje smatra se prijava početka građenja).
Navedeni rok može se produžiti iz opravdanih razloga za koje kupac nije odgovoran na daljnji rok od 6 mjeseci ili drugi primjereni rok o čemu odluku donosi Gradonačelnik. 

Grad Zaprešić prilikom kupoprodaje nekretnine temeljem ovog Natječaja pridržava si pravo da nekretninu koja je predmet ugovora o kupoprodaji nazad otkupi za iznos početne cijene nekretnine utvrđene ovim natječajem, umanjene za 20 %, bez kamata i bez prava na povrat ulaganja u nekretninu, u slučaju da kupac ne započne s gradnjom u roku od 3 godine od dana sklapanja ugovora o kupoprodaji.
Ponuditelj je obvezan pri sklapanju ugovora o kupoprodaji pristati na upis prava nazadkupnje u korist Grada Zaprešića.
JAMČEVINA

Ponuditelji su za nekretninu koja je predmet natječaja dužni položiti jamčevinu u otvorenom roku natječaja u korist računa za redovno poslovanje Proračuna Grada Zaprešića, IBAN: HR2123600001854300007, poziv model HR68 poziv na broj 5789-OIB, te s naznačenom svrhom doznake: ”jamčevina za natječaj”.
Jamčevina koju su položili ponuditelji koji nisu utvrđeni najpovoljnijim, vratit će se u roku od 30 dana od konačnosti Zaključka o odabiru najpovoljnijeg ponuditelja.

Najpovoljnijem ponuditelju položena jamčevina se uračunava u kupoprodajnu cijenu. 

Ako najpovoljniji ponuditelj odustane od svoje ponude, nema pravo na povrat jamčevine.

Ako najpovoljniji ponuditelj ne pristupi sklapanju ugovora o kupoprodaji bez opravdanog razloga, smatrat će se da je odustao od sklapanja ugovora i nema pravo na povrat jamčevine, a ugovor će se sklopiti sa sljedećim najpovoljnijim ponuditeljem.

NAJPOVOLJNIJA PONUDA, PODNOŠENJE I OTVARANJE PONUDA

Najpovoljnijim ponuditeljem smatra se ponuditelj koji je ponudio najvišu kupoprodajnu cijenu i ispunjava sve druge uvjete natječaja.

Ako dva ili više ponuditelja s urednom ponudom ponude isti najviši iznos kupoprodajne cijene, Povjerenstvo će ih pozvati da pristupe usmenom nadmetanju.

Zaključak o izboru najpovoljnijeg ponuditelja donosi gradonačelnik Grada Zaprešića i dostavlja se svim sudionicima natječaja.
Zadržava se pravo ne prihvatiti niti jednu ponudu.

Na zaključak se, radi njegova preispitivanja, može uložiti prigovor nadležnom tijelu u roku od 8 dana od dana dostave.

Zaključak o prigovoru je konačan. 

Plaćanje kupoprodajne cijene kupac je dužan izvršiti jednokratno u roku od 30 dana od dana sklapanja ugovora o kupoprodaji.

Plaćanje kupoprodajne cijene u roku je bitan sastojak ugovora o kupoprodaji.

Rok za podnošenje pisanih ponuda je 15 dana računajući od dana objave natječaja.

Zakašnjele i nepotpune ponude te ponude bez traženih priloga neće se razmatrati.

Ponude za natječaj se predaju u zatvorenoj i zapečaćenoj omotnici neposredno u pisarnicu gradske uprave Grada Zaprešića, Zaprešić, Nova ulica 10, soba 3, prizemlje ili šalju preporučenom pošiljkom na adresu: GRAD ZAPREŠIĆ, Nova ulica 10, 10290 Zaprešić, uz napomenu: „NE OTVARATI – PONUDA ZA KUPNJU NEKRETNINE“
Ponude će biti javno otvorene i pročitane 26.08.2026. godine u 13:00 sati, u zgradi gradske uprave Grada Zaprešića, Zaprešić, Nova ulica 10, soba 20, prizemlje.

Otvaranju ponuda mogu biti nazočni ponuditelji, odnosno ovlašteni predstavnici uz predočenje valjane punomoći.

Informacije u vezi nekretnine mogu se dobiti u Gradu Zaprešiću, Zaprešić, Nova ulica 10, I. kat, soba 113 (telefon 3717-540).      

